航行者1號
**航行者1號**（**Voyager 1**）係美國太空總署嘅一隻太空探測器，喺1977年9月5號發射，而家已經去到太陽系嘅邊皮，係有史以嚟距離地球最遠嘅人造物體。

發射同探索
-----

1977年9月-1981年12月31號航行者1號飛行軌道  
  航行者1號 ·   地球 ·   木星 ·   土星 ·   太陽 
航行者1號喺1977年9月5號喺佛羅里達州Cape Canaveral（英文：Cape Canaveral, Florida）嘅Cape Canaveral Space Launch Complex 41（英文：Cape Canaveral Space Launch Complex 41）由泰坦3號E運載火箭（中文：泰坦3號E運載火箭）發射。雖然佢比航行者2號遲兩星期發射，但因為用咗較短嘅軌道令佢比航行者2號更快去到木星同土星。

航行者1號喺1979年1月開始影木星，並喺1979年3月5號最近木星，離木星中心大約349,000公里。由於越近木星啲相解像度就越高，所以大部分對木星同佢附近嘅嘢都係喺最近木星嗰48個鐘來進行觀察。1979年4月，航行者1號完成咗對木星系統嘅觀察。佢喺木衛一上面發現咗一啲火山活動，係人類第一次喺太陽系另一個天體上面睇倒活火山。

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |
| --- |
| The Great Red Spot as seen from Voyager 1.從航行者1號上睇倒嘅大紅斑 |
| 從航行者1號上睇倒嘅大紅斑  |

|  |
| --- |
| False color detail of Jupiter's atmosphere, as imaged by Voyager 1.木星大氣層嘅詳細偽彩色相 |
| 木星大氣層嘅詳細偽彩色相  |

|  |
| --- |
| View of lava flows radiating from the volcano Ra Patera on Io.木衛一上嘅活火山Ra Patera嘅熔岩流 |
| 木衛一上嘅活火山Ra Patera嘅熔岩流  |

|  |
| --- |
| 洛基火山嘅噴發羽流喺木衛一嘅邊緣升起 |
| 洛基火山嘅噴發羽流喺木衛一嘅邊緣升起  |

 |

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| Europa as seen from Voyager 1 at a distance of 2.8 million km木衞二 |
| 木衞二  |

|  |
| --- |
| Icy surface of Ganymede as photographed from 253,000 km木衛三 |
| 木衛三  |

|  |
| --- |
| 木衞四嘅瓦爾哈拉撞擊坑 |
| 木衞四嘅瓦爾哈拉撞擊坑  |

 |
|  維基同享中有關the Voyager 1 Jupiter encounter嘅同享資源 |

隨後，航行者1號利用木星重力助推前往土星。佢喺1980年11月12號最近土星，離土星雲頂124,000公里。航行者1號探測咗土星環入面嘅複雜結構，研究咗土星同土衛六嘅大氣。航行者1號發現土星上層大氣入面有7%係氦氣，而其他幾乎都係氫。

之後，航行者1號飛向土星最大嘅衛星土衛六，嗰陣啲人已經知佢有大氣層，先鋒11號喺1979年影嘅相睇到土衛六嘅大氣係豐富又複雜嘅，噉增加咗啲人嘅興趣。航行者1號喺飛越土星系統嗰陣飛越土衛六，並接近到6,400公里入面。佢探測咗土衛六嘅大氣成份、密度同壓力。仲測量咗泰坦嘅質量。濃霧令航行者1號無法對泰坦嘅地表進行目視觀察，但對大氣成份、密度同壓力嘅觀察令啲人推測泰坦表面可能有液態碳氫化合物湖。

因為觀測土衛六被認為係好重要，所以為航行者1號調校嘅軌道係畀佢最好噉飛越土衛六，因為靠近土衛六，令航行者1號飛過土星下方並離開咗黃道，結束咗佢嘅行星科學任務。如果航行者1號失敗或去唔倒土衛六，航行者2號嘅軌道就會被改成飛倒土衛六並停止訪問天王星同海王星。航行者1號發射嘅軌道唔畀佢去天王星或海王星，但可能可以改成由土星去冥王星，並喺1986年抵達。

|  |  |  |
| --- | --- | --- |
| 

|  |
| --- |
| View of Saturn lit from the right. Saturn's globe casts its shadow over the rings to the left. Part of the lower hemisphere can be seen through the rings. Some of the spoke-like ring features are visible as bright patches.距離土星約5百萬公里嘅相，喺最接近土星後四天拍攝 |
| 距離土星約5百萬公里嘅相，喺最接近土星後四天拍攝  |

 |

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| Cream-colored section of a disk is separated from the black space above by a fuzzy blue curve土衛六嘅大氣層分佈偽彩色相 |
| 土衛六嘅大氣層分佈偽彩色相  |

|  |
| --- |
| orange coloured area at bottom right is separated from black space at upper left by diagonal series of blue bands土衛六上大氣層分佈 |
| 土衛六上大氣層分佈  |

|  |
| --- |
| Voyager 1 image of Saturn's F Ring旅行者1號影嘅土星環入面嘅F環 |
| 旅行者1號影嘅土星環入面嘅F環  |

 |
|  維基同享中有關the Voyager 1 Saturn encounter嘅同享資源 |

### 星際探索

太陽系「全家福」
1990年2月14號，航行者1號影咗第一張由太陽系外部影嘅太陽系「全家福」。無耐，佢嘅攝像頭被停用來節省其他設備嘅能源同電腦資源。

1998年2月17號，航行者1號去到離太陽69天文單位嘅地方，並超過先鋒10號成為離地球最遠嘅航天器。佢以大約17公里/秒嘅速度離開太陽系。

約翰霍普金斯大學嘅科學家認為航行者1號喺2003年2月入咗終端震波，但有其他科學家表示懷疑，並喺2003年11月6號嘅《自然》雜誌上面討論。

2005年5月，NASA一份新聞稿話航行者1號入咗日鞘，估計係喺2004年12月15號入嘅，離太陽94天文單位。

睇埋
--

* 航行者計劃
* 航行者2號

參考
--

1. 1 2 3  "Encounter with Jupiter". NASA. 喺August 18, 2013搵到.
2. 1 2  "Planetary voyage". NASA. 喺August 18, 2013搵到.
3. ↑  "Voyager - Images Voyager took of Jupiter". *voyager.jpl.nasa.gov* (英文). 喺December 23, 2020搵到.
4. ↑  "Encounter with saturn". NASA. 喺August 29, 2013搵到.
5. 1 2  Jim Bell (February 24, 2015). *The Interstellar Age: Inside the Forty-Year Voyager Mission*. Penguin Publishing Group. p. 93. ISBN 978-0-698-18615-6.
6. 1 2  David W. Swift (January 1, 1997). *Voyager Tales: Personal Views of the Grand Tour*. AIAA. p. 69. ISBN 978-1-56347-252-7.
7. 1 2  "Voyager – Frequently Asked Questions". NASA. February 14, 1990. 原著喺2021年10月21號歸檔. 喺August 4, 2017搵到.
8. ↑  "What If Voyager Had Explored Pluto?". 喺September 2, 2015搵到.
9. ↑  "Photo Caption". Public Information Office. 喺August 26, 2010搵到.
10. ↑  "Voyager 1 now most distant man-made object in space". CNN. February 17, 1998. 原著喺June 20, 2012歸檔. 喺July 1, 2012搵到.
11. ↑  Clark, Stuart (September 13, 2013). "Voyager 1 leaving solar system matches feats of great human explorers". *The Guardian*.
12. ↑  Webb, Stephen (October 4, 2002). *If the Universe is Teeming with Aliens … WHERE IS EVERYBODY?: Fifty Solutions to the Fermi Paradox and the Problem of Extraterrestrial Life*. ISBN 978-0-387-95501-8.
13. ↑  Tobin, Kate (November 5, 2003). "Spacecraft reaches edge of Solar System". CNN. 喺August 19, 2013搵到.
14. ↑  Fisk, Len A. (2003). "Planetary Science: Over the edge?" (PDF). *Nature*. **426** (6962): 21–2. Bibcode:2003Natur.426...21F. doi:10.1038/426021a. PMID 14603294.
15. ↑  "Voyager Enters Solar System's Final Frontier". NASA. May 24, 2005. 喺August 7, 2007搵到.
16. ↑  "Voyager crosses termination shock". 喺August 29, 2013搵到.
17. ↑  "Voyager Timeline". NASA/JPL. February 2013. 喺December 2, 2013搵到.